
Panthina

Kulcsszavak: Panthina; kozmetikum; arculat; design; márka
A márkaötletem abból fakad, hogy grafikusként dolgozom egy hazai natúrkozmetikumokat gyártó cégnél. Több mint egy éves tapasztalatomat felhasználva alkottam meg ezt a márkát, amely bármikor megvalósulhat, hiszen a lehetőségek adottak. A célom az volt, hogy egy piackész termékdesignt hozzak létre.
A használati cikkek tervezésénél mindig figyelembe kell venni, mi az, ami a fogyasztók számára vonzó. Első ránézésre a csomagolás organikus, virágos mintákat idéz, de ha közelebbről vizsgáljuk, láthatjuk, hogy valójában a bőr sejtjei tűnnek fel, átszínezve úgy,
hogy beilleszthetőek legyenek a szépségipar világába. Ez a meglepetés erejével ható grafikai megoldás tudatos választás.
A márkanév kiválasztása, bár nem tipikus grafikusi feladat, ebben az esetben mégis
az én döntésem volt, hiszen saját márkámról van szó. Szerettem volna, hogy valamilyen formában kapcsolódjon a név az enyémhez, és hangzatos legyen, így a Panthina szót választottam.
A logót egy meglévő betűtípus átalakításával és ligatúrák létrehozásával tettem egyedivé.
A márka három különböző termékcsaládból áll. Lehetőség van arra, hogy csak az egyik valósuljon meg, annak megfelelő marketinggel, vagy akár mindhárom, különböző marketingkoncepcióval.
A termékcsaládok alapjai azonosak, de egy-egy hatóanyagban különböznek, és mindegyikhez más életérzést társítottam, amely a reklámanyagokban
is megjelenik.
A plakátok készítésekor fontos szerepet kapott a mesterséges intelligencia használata.
Az AI segítségével hoztam létre a terveket, amelyeket később profi csapat fotózna le modellekkel, így elérve a tökéletes végeredményt.
 



